O‘zbekistonliklar Germaniyadagi dzyudo turnirida qatnashadi

Joriy yilning 21—23-fevral kunlari Germaniyaning Dyusseldorf shahrida dzyudo bo‘yicha Gran-pri turkumiga kiruvchi yirik xalqaro turnir o‘tkaziladi. Bu haqda O‘zbekiston Milliy Olimpiya qo‘mitasi matbuot xizmati xabar berdi.

Mazkur musobaqada dunyoning 60 ga yaqin davlatidan 450 nafar sportchi g‘oliblik uchun bellashadi.
O‘zbekiston dzyudo federatsiyasi matbuot xizmatining ma’lum qilishicha, Germaniyada o‘tkaziladigan Gran-Pri turnirida 9 nafar o‘zbekistonlik sportchi Vatanimiz sharafini himoya qiladi. 
O‘zbekiston terma jamoasi tarkibida 60 kilogramm vazn toifasi bo‘yicha Bahrom Inoyatov, 66 kilogrammgacha vazn toifasida Ulug‘bek Norqobilov, 66 kilogrammgacha vazn toifasi bo‘yicha Hamidjon Mo‘minov, 73 kilogrammgacha vazn toifasi bo‘yicha Muhammadlaziz Qayumov, 73 kilogrammgacha vazn toifasida Sarvar Shomurodov, 81 kilogrammgacha vazn toifasi bo‘yicha Shuhratjon Arslonov, 81 kilogrammgacha vazn toifasida Temurxon To‘rayev, 90 kilogrammgacha vazn toifasi bo‘yicha Erkin Doniyorov, 90 kilogrammgacha vazn toifasida Kamoliddin Xolmatov qatnashadi.